钦定古今图书集成/明伦汇编/闺媛典/第262卷 > 王瑞图妻沈氏
## 钦定古今图书集成/明伦汇编/闺媛典/第262卷 > 王瑞图妻沈氏

按《归安县志》：“沈氏，归安庠生王瑞图妻。年十七于归，
未三年图殁，遗言必罄家力，行善事三千条，沈悉典
簪珥，倾囷粟，凡施舍赈救，事无巨细，有闻必行。每事
笔记，十年而三千愿满。姑陈恭人，随舅洪崖方伯任
所，太姑在堂，奉养至孝，俾方伯无将母之谂。崇祯末，
值岁歉，母家逋粮，沈悉为代偿，抚遗孤成立，训著义”
方。大参侯峒曾、郡伯陆自严并旌其门，欲为具题，沈
不可，乃止。年六十四，无疾而终。